Integridad teritorial

Integridad teritorial ta un principio fundamental di derecho internacional cu ta indica cu e fronteranan di un estado no mag wordo altera sin su consentimento. E principio aki ta proteha e soberania y autonomia di un estado, y ta evita confrontacion y interferencia ilegal den su teritorio.

Integridad teritorial tambe ta un elemento importante den e proceso y resolucion di disputanan di frontera via mecanismo pacifico of tribunalnan internacional.

 Definicion y fundamento legal 
Den derecho internacional, e principio di integridad teritorial ta refleha den varios articulo y resolucion:
 Articulo 6 di Resolucion 1514 (XV) di Asamblea General di Nacionnan Uni (1960) a stipula cu e derecho di pueblonan riba autodeterminacion ta limita pa integridad teritorial di e estado den cual nan ta, si esaki ta garantisa pa e pueblo mes un sistema democratico.United Nations and decolonization, un.org
 Resolucion 2625 (XXV) di Asamblea General di Nacionnan Uni ta clarifica cu e limitacion aki ta aplicabel solamente si un pais ta gosa di derechonan igual y tin un gobierno representativo.Universal declaration of human rights

Ademas, articulo 2 (4) di e Carta di Nacionnan Uni ta stipula cu ningun estado no por uza forsa of menasa di forsa contra integridad teritorial of independencia politico di otro estado.

 Aplicacion 
Integridad teritorial ta esencial pa mantene paz y stabilidad internacional, y normalmente ta impidi cu un otro estado of grupo separatista por separa of anexa, sea completamente of parcialmente, teritorio di un otro pais sin su consentimento. Aki ta algun ehemplo notabel:
 Kurdistan — E region kurdo, ku ta distribuí den varios pais (Irak, Iran, Siria y Turkia), normalmente no por declara su mes independiente sin permiso for di e paisnan concerni, pa motibu di integridad teritorial.https://www.britannica.com/place/Kurdistan-region
 Abkhazia y Sur Osetia — E dos region den Georgia cu ta un caso di disputa di soberania y cu mayoria di pais no ta reconoce nan independencia pa proteha integridad teritorial di Georgia.Abkhazia and South Ossetia
 Kosovo — Integridad teritorial di Servia tabata proteha pa Resolucion 1244 di Conseho di Seguridad di Nacionnan Uni, cu inicialmente a garantisa un status special pa Kosovo. Hopi pais a reconoce su independencia despues, pero Serbia y varios otro pais no.Security Council, welcoming Yugoslavia's acceptance of peace principles, authorizes civel, security presence in Kosovo, un.org (10 di juni 1999)

Ehemplo di disputa controversial:
 Essequibo — Venezuela a haci reclamo historico riba e region di Essequibo, cu ta awor bou di gobierno di Guyana. E disputa aki ta un caso unda integridad teritorial y frontera defini ta un elemento central den e disputa legal y diplomatico entre e dos pais.
 Islanan Falkland — Argentina ta basa su reclamo riba integridad teritorial y resolucionnan di Nacionnan Uni (incluyendo e rol di Resolucion 1514 pa enfatisa integridad y negociacion pacifico), mientras Reino Uni ta enfatisa autodeterminacion di e poblacion residente na e islanan. E asunto ta refleha un tension entre dos principio den derecho internacional: derecho di autodeterminacion y integridad teritorial.[La única alternativa es el respeto a los principios del derecho internacional, Universidad Nacional de la Plata

 Importancia di e principio 
Integridad teritorial ta fundamental pa:
 Paz internacional — Evita uzo di forsa y anexacion ilegal di teritorio.
 Derecho di estado — Proteha e frontera y soberania den mesun marco legal internacional.
 Seguridad huridico — Sostene claridad riba frontera y hurisdiccion den conflictonan diplomatico.
 Confiansa diplomatico — Ta un base pa diplomacia, tratado internacional y relacion di bon bisiña entre estadonan.

 Resumen 
Integridad teritorial ta un principio basico den derecho internacional cu ta proteha e fronteranan di un estado y ta limita e manera den cual pueblonan por eherce autodeterminacion sin cambia ilegalmente e soberania di un otro estado. E principio aki ta wordo uza den hopi contexto global, incluso den disputanan di frontera regional y internacional, y ta un elemento cultural y huridico importante pa cu relacionnan entre estadonan.

Kategoria:Derecho internacional